
Sissejuhatus
Vabad failivahetuse programmid on arvutimaailmas laineid löönud juba mõnda aega. Nende massiline kasutuselevõtt arvutikasutajate poolt on tekitanud palju küsimusi – kas tegu on piraatlusega, mida võib jagada teistega ja mida mitte jne.  Seega mõtlesin, et uuriks seda teemat sügavamalt, kuna kasutan ka ise neid programme ja oleks huvitav nende ajaloost õppida. Uurin, kust sai alguse suurem failivahetus arvutikasutajate vahel, mida võeti ette, et seda takistada, mida arvavad sellest muusikud, mida produtsendid ning mida filmitööstus.
Kust algas

Failivahetuse revolutsioon toimus Napsteri tulekuga. See oli esimene programm, mis leidis laialdast kasutamist, kuna võitles plaadikompaniide loodud ärimudeli vastu. Tänu sellele sai Napster väga populaarseks ja meelitas endale  isegi investoreid ligi. Kasutajatebaas tekkis tohutu. Juttude järgi vahetati Napsteri kaudu 350- miljonit laulu. Sel ajahetkel oli Napster failivahetuse A ja O. Nii edukas programm ei saanud loomulikult kaua eksisteerida ilma vastasteta (muusikatöösturid). Eriti vihaselt võitles Napsteri vastu Metallica nimeline raskemuusika grupp. Nad saavutasid oma tahtmise ja Napster ei jaga enam tasuta faile, vaid üritab konkureerida Ipodi nimelise ettevõttega ja ka seal tuleb nüüd failide allalaadimise eest maksta teatud summa .
Kas see oligi lõpp

Ei olnud! Võib kohe julgelt öelda, kuigi suured ühendused nagu RIAA ja MPAA on üritanud neid ohjeldada. Isegi FBI on nende seaduslikkust uurinud. Siiani pole neid aga edu saatnud . Kui seeme on mulda pandud, siis hakkab see tavaliselt idanema ja nii oli see ka selles olukorras. See taaselustas failivahetuse programmid, mis enne olid Napsteri varju jäänud.

Tuntumad neist:

· Imesh;

· Gnutella.

Failivahetuseprogrammide  taastulek
Pärast Napsteri surma tundus, et Imesh võtab liidrirolli üle, kuigi ei usaldatud firmat, mis seda programmi omas, kuna see baseerus tsentraliseeritud protokollil. Mõne aja pärast lasti välja sellised programmid, nagu FastTrack, Kazaa (muuseas Eesti IT inimeste poolt programmeeritud) ja Morpheus. Kuigi FastTrack oli kinnise protokolliga (st mitte avatud allikaga),  litsenseeris see firma teisi firmasid tegema klienditarkvara, millega kasutajad saaksid ühineda selle võrguga ning see võrk oli ja on täielikult tsentraliseerimata, mis ühtlasi tähendab seda, et seda võrku on võimatu sulgeda. See tegi enam kasutatavaks programmiks Morpheuse, kuna see ei sisaldanud endas spioon- ega parasiitvara.
Morpheuse liidriroll kestis tükk aega, kuni ühel päeval jäeti suur Morpheuse kasutajaskond ilma võimalusest kontakteeruda FastTracki võrguga. See tekitas 2 probleemi. Ühest küljest probleemi Morheusele ja selle kasutajaskonnale, kuna ei olnud enam võimalik faile vahetada ning teiseks sai RIAA nüüd nõuda FastTrackilt, et need ei laseks vahetada faile, mille vahetamise õigus võrgu kasutajatel puudus.

Kolm on kohtuseadus
Nüüdseks on väljas juba kolmas põlvkond failivahetuse programme:

· WinMX Network;

· G2;

· Overnet.
Ka nende edu saladuseks on pidevalt suurenev kasutajate hulk ning spiion ja parasiitvara mitte kasutamine.
Kõigil neil kolmanda põlvkonna programmidel on omad plussid ja miinused. Kõige tähtsam on aga, et uus generatsioon on saabunud ja nad ei kasuta ainult ühte võrku, vaid on ilma keskuseta, mis tähendab seda, et kui üks võrk ära kaob, saab jätkata tegevust teises võrgus, ilma et oled mingitki probleemi tekkinud.

Kuna võrgu haldajad on öelnud, et nemad ei vastuta programmide eest ja võrk pole tsentraliseeritud, üritatakse vastutavaks teha kasutajaid.  Eks aeg näitab, mis sellest välja tuleb ja milliste tulemusteni jõutakse.
Failivahetus ebaseaduslik?
Selle aasta suvel (2004) tutvustati USA kongressi alamkojale seaduseelnõu, mille alusel taheti muuta failide vahetamine, mis toimub autorite loata, P2P (Peer to Peer ehk eest keeles kasutajalt kasutajale) programmide kaudu ebaseaduslikuks.

RIAA-l viskas see failivahetus nii üle, et  ähvardasit kõik P2P prorammide kasutajad kohtusse kaevata.

Juba ennem seda seaduseelnõud oli karistatud kome USA üliõpilast, kes pidasid ülal õppelinnakute vahelisi Napsteri sarnaseid võrke.  Neile määrati trahvid 12 000 ja 17500 dollari vahemikus.

Selle eelnõu eesmärk oli karmistada maristusi. Trahvid 250 000 dollarini ja kuni viie aastane vanglakaristus neile, kes laevad  illegaalselt P2P võrkudest faile. (http://noortekas.hot.ee/arvuti.php3?id=4031&cid=17&a=1)
Muusikute endi arvamus asjast
Pühapäeval avaldatud uurimus leidis, et eelkõige ärritab tasuta failivahetus muusikastuudioid ja toodangufirmasid, kuid artistid ei tunne selle pärast erilist muret, teatab CNN.
Plaadifirmad on palganud tuhandeid advokaate ning esitanud tuhandeid hagisid, et takistada Kazaa ja teiste programmide kaudu tasuta intellektuaalse omandi levikut.

Muusikud jagunevad suhtumises failijagamisse kaheks. 47 protsenti leiab, et see takistab neil õigustatud teenistuse saamist, 43 protsenti aga, et see aitab nende loomingut tutvustada ja levitada.

Kaks kolmandiku loomingulistest inimestest ütleb, et failijagamine ei ohusta neid; üks kolmandik leidis, et see on ohtlik loometööstusele.

Ainult kolm protsenti küsitletutest tähendab, et internet mõjub halvasti nende loome kaitsele.

Raporti autor Mary Madden ütles, et hoolimata väljakutsetest, mida internet loomingu kaitsele esitab, näeb enamik kunstnike ja muusikuid selles pigem võimalusi kui piirangut.

2003. aastal läbi viidud küsitluses osales 809 inimest, kes kirjeldas ennast kunstnikuna. (http://ajaviide.delfi.ee/news/muusika/article.php?id=9247358)
Kokkuvõte

Kokkuvõtteks võib öelda, et tegu on väga komplitseeritud teemaga, kuna raske on tõmmata joont vahele piraatlusele ja mitte piraatlusele ning leida süüdlast. Ise arvan, et nende probleemide lahendamiseks läheb veel palju aega, kuigi nendega praegu pidevalt tegeletakse. Samas arvan ka, et Muusika ja filmitöösturid on liiga karmid, kuna ma ei usu, et nende rahakott kõvasti paksem oleks ilma failivahetuse programmide olemasoluta, kuna inimene ei jõua lihtsalt originaal toodet osta. Samas kui toode on hea, siis minnakse ja ostatakse reeglina ikka poest originaal (kuna originaal on kvaliteetsem). Ka ise olen mõne mp3-e tõmmanud just selleks, et saada ülevaadet selle artisti uuest albumist, et kas on piisavalt hea, et osta. Seega võib öelda, et P2P programmid võivad olla ka head toote reklaamijad.

